recursal/SuperWikiNEXT-32B huggingface dataset:
A **Granxa de Barreiros** é un proxecto pedagóxico creado en 1948 por Antonio Fernández López (o maior dos fillos de Antón de Marcos) en Barreiros, na parroquia de Ortoá (Sarria).

Historia
--------

A intención do empresario e filántropo lugués era crear unha escola de orientación agraria para mestres, de forma que integrasen a cultura galega e os ciclos da natureza na formación escolar. Tamén quería promover a creación de hortas escolares nas escolas públicas da provincia. O proxecto e os edificios da granxa foron deseñados polo arquitecto galego Manuel Gómez Román.

O seu primeiro director foi Avelino Pousa Antelo, que antes da guerra civil fora membro das Mocedades Galeguistas, facendo unha forte campaña a prol do Estatuto de Autonomía de 1936. Profundamente agrarista e cooperativista, en 1946 obtivera unha bolsa na Misión Biolóxica de Galicia que dirixía Cruz Gallástegui Unamuno en Salcedo (Pontevedra).

Desde 1948 até a súa morte a institución foi sostida por Antonio Fernández López. Na actualidade segue a funcionar, plenamente integrada nos plans educativos promovidos polo Colexio Fingoi de Lugo. Está xestionada polo Instituto Galego de Educación Medioambiental *A Ponticela*, baixo a dirección de Siña Fernández Puentes, filla do fundador.
En matemáticas, e máis concretamente en xeometría de Riemann, unha **isometría** é unha aplicación (suave) dunha variedade (pseudo-) riemanniana noutra preservando distancia entre puntos (a definición de isometría require a noción de métrica na variedade). Se a métrica é definida positiva (ou negativa), a variedade dise riemanniana (ou de Riemann), e se é indefinida dise pseudo-riemanniana (ou semi-riemanniana). Un caso particular de variedade pseudo-riemanniana son as variedades lorentzianas onde a signatura da métrica é {\displaystyle (1,n-1)}, sendo n a dimensión da variedade. As isometrías estúdanse para todos os casos anteriores.

Definición
----------

Unha isometría local dunha variedade (pseudo-)riemanniana noutra é unha aplicación que toma o tensor métrico da segunda e o transforma no da primeira. Formalmente, dise que un difeomorfismo {\displaystyle F:(M,g)\to (N,h)} é unha isometría se conserva a métrica por "pullback", i.e. {\displaystyle F^{\*}h=g}. Equivalentemente mediante a definición por "pushforward" diremos que F é unha isometría se {\displaystyle g(X,Y)=h(F\_{\*}X,F\_{\*}Y)}, para todo {\displaystyle X,Y}campos de vectores en M. Por outra banda, dise que {\displaystyle F:(M,g)\to (N,h)}é unha *isometría local* se para todo {\displaystyle p\in M}existe unha veciñanza aberta Utal que {\displaystyle F|\_{U}}é unha isometría sobre un aberto de {\displaystyle N}. Equivalentemente, F é isometría local se é un difeomorfismo local tal que {\displaystyle F^{\*}h=g}.

Notas
-----

1. ↑  Lee, John M. (1997). *Curvature*. New York, NY: Springer New York. pp. 115–129. ISBN 978-0-387-98322-6.

Véxase tamén
------------

### Bibliografía

* Lee, Jeffrey M. (2000). *Differential Geometry, Analysis and Physics*.
**Grafton Elliot Smith**, nado en Grafton, Nova Gales do Sur, en 1871 e finado en Londres en 1937, foi un anatomista australiano, coñecido pola súa teoría hiperdifusionista da prehistoria.

Traxectoria
-----------

Doutorouse en medicina en 1895 pola Universidade de Sydney e interesouse pola anatomía do cerebro humano. Viaxou a Cambridge en 1896 e catalogou a colección de cerebros humanos do British Museum. Entre 1900 e 1909 foi o primeiro catedrático de anatomía da escola de medicina do Cairo e investigou os cerebros das momias exipcias, foi o primeiro investigador en aplicar raios X a unha momia.

En 1907 converteuse en conselleiro arqueolóxico dunha expedición a Nubia. En 1909, de volta ao Reino Unido, foi profesor de anatomía en Manchester, e de 1919 a 1937 foi catedrático de anatomía no colexio universitario de Londres. Durante a primeira guerra mundial serviu en hospitais militares.

Smith foi especialista na evolución do cerebro, e moitas das súas ideas da evolución do cerebro do primate aínda son válidas.

Smith cría que todos os fenómenos megalíticos tiñan a súa orixe en Exipto, e cría que de aí se difundira directamente por Siria, Creta, África Oriental, sur de Arabia e Sumeria, chegando a outras áreas indirectamente, e a cultura neolítica europea tamén derivaría de Exipto. Esa teoría denominouna o arqueólogo Glyn Daniel como *hiperdifusionismo*, cunha intención pexorativa.

|  |  |
| --- | --- |
| Control de autoridades | 
* Wd: Q733942
* WorldCat
* VIAF: 41901770
* BAV: ADV11233611
* BIBSYS: 90714424
* BNB: ID
* BNCHL: 000484595
* BNF: 12282576j
* DeutscheBio: 127941002
* EBID: ID
* FAST: 1773630
* GND: 127941002
* Gutenberg: 25053
* ICCU: UFIV127748
* ISNI: 0000 0001 2129 7825
* LCCN: n00121181
* LibriVox: 13949
* NDL: 00526280
* NKC: nlk20000091349
* NLA: 49864405
* NLG: 154619
* NPG: mp141577
* NTA: 068329865
* OBP: ID
* ODNB: 36143
* OL: OL113327A
* openMLOL: 176539
* SELIBR: 324688
* SNAC: w6rj5s68
* SUDOC: 03165066X
* WikiTree: Elliott-\_Smith-1

 |
**Fantômas** é un supergrupo de metal experimental formado en 1998 en California. O nome é tirado dun personaxe de novelas moi populares en Francia durante a primeira guerra mundial.

Historia
--------

A banda formouse cando o vocalista Mike Patton compuxo un feixe de temas despois da fin da súa anterior banda, Faith No More. Patton entón enviou as composicións orixinais aos seus amigos agardando formar un supergrupo. Eses amigos eran o guitarrista Buzz Osborne (de The Melvins), o baixista Trevor Dunn (de Mr. Bungle, a banda que Patton formou na universidade) e o batería Igor Cavalera (de Sepultura). Cavalera declinou o ofrecemento, pero recomendou a Dave Lombardo de Slayer, que aceptou a invitación.

No verán do 2005 a banda estivo de xira por Europa con Terry Bozzio na batería, porque Lombardo estaba de xira con Slayer. Lombardo volveu á banda para as últimas datas da xira, que rematou o 15 de setembro do 2005, porén, hai rumores de que Bozzio será o encargado da batería nun futuro álbum de Fantômas.

O 13 de maio do 2006, Patton revelou a billboard.com que un quinto álbum de Fantômas estaba en proxecto. En novembro do 2008, *Rock-A-Rolla*, unha revista de música alternativa baseada en Reino Unido, revelou en exclusiva a través da súa web que a banda estaba traballando no novo álbum e procurarían lanzalo en xuño do 2009. Porén, no número de maio/xuño da revista, nunha entrevista con Greg Werckman, este afirmou que Patton aínda non comezara a gravar o seguinte álbum da banda.

Estilo
------

A pesar de que as súas raíces están no heavy metal, a súa música toca realmente moitos máis xéneros, e caracterízase polo seu sentido do humor. Patton rara vez canta letras convencionais coa banda, preferindo o seu propio estilo bizarro de cantar.

As cancións de Fantômas son acotío discordantes e sen melodía, usando moitos acoplamentos e ruído, e podería ser doadamente descrita como ruído experimental. No entanto non é unha banda pura de *noise* xa que ten ritmos e melodías concretas en moitos dos seus temas.

Discografía
-----------

* *Fantômas* - 1999
* *The Director's Cut* - 2001
* *Millennium Monsterwork 2000* - 2002
* *Delìrium Còrdia* - 2004
* *Suspended Animation* - 2005

|  |  |
| --- | --- |
| Control de autoridades | 
* Wd: Q1395987
* WorldCat
* VIAF: 357145857921123020721
* AllMusic: mn0000795196
* Discogs: 33313
* Genius: Fantomas
* ISNI: 0000 0004 6928 3918
* LCCN: no2003005096
* Metal Archives: 1383
* MusicBrainz: ID
* NKC: xx0118352
* OCLC: 407033113
* Songkick: 18166

 |
Henriette d'Angeville
**Henriette d'Angeville**, nada en Semur-en-Auxois o 10 de marzo de 1794 e finada en Lausana o 13 de xaneiro de 1871, foi unha alpinista francesa, considerada a primeira muller a atinxir o cumio do Mont Blanc e por ese feito é coñecida como a *"Mademoiselle d'Angeville, la fiancée du mont Blanc"* (a noiva do Mont Blanc)

Ascensión
---------

Dende había moito tempo desexaba subir ó Mont Blanc, polo Henriette d'Angeville mandou confeccionar roupa especial para atinxir o seu fin. Segundo as súas propias palabras, *je suis la fiancée du Maudit*!, "son a noiva do Maldito" (pois o Mont Maudit é unha pasaxe case que obrigatoria para atinxir o Mont Blanc).

Acompañada por seis guías de montaña atinxe a cima o 3 de setembro de 1838, feito que é debidamente apreciado polos *chamoniards* (habitantes de Chamonix) que non consideraban que Marie Paradis fixera alpinismo realmente pois fora "tirada, arrastrada e levada" até á cima.

Henriette d'Angeville fixo alpinismo durante 25 anos e rematou coa subida do Oldenhorn en Les Diablerets nos Alpes Berneses.

Espeleoloxía
------------

Ó redor de 1820, e vivindo en Ferney-Voltaire, en Francia, pero ás portas de Xenebra, comeza a interesarse pola espeleoloxía chegando mesmo a fundar un museo de mineraloxía en Lausana.

Locomotora Mademoiselle d'Angeville.

Recoñecementos
--------------

Como homenaxe puxéronlle o seu nome a unha locomotora, "locomotora Mademoiselle d'Angeville" que funcionou no Tranvía do Mont Blanc.

Véxase tamén
------------

### Bibliografía

* *Spécial Centenaire de la Spéléologie*, Spelunca, número 31, xullo-setembro 1988

### Ligazóns externas

* "Henriette d'Angeville".  *(en inglés)*

|  |  |
| --- | --- |
| Control de autoridades | 
* Wd: Q434180
* WorldCat
* VIAF: 22266044
* BNF: 12721531z
* CERL: cnp02143875
* FAST: 239894
* GND: 1089411928
* ISNI: 0000 0000 4039 7760
* LCCN: n88665896
* NTA: 292059116
* SUDOC: 10839462X

 |
**Giuseppe Mercalli**, nado en Milán o 21 de maio de 1850 e finado en Nápoles o 20 de marzo de 1914, foi un sismólogo e vulcanólogo italiano, creador da escala que leva o seu nome.

Traxectoria
-----------

Ordenouse sacerdote en 1872, feito que non lle impediu continuar cos seus grandes estudos. Foi discípulo de Antonio Stoppani. En 1874 completou os seus estudos de Ciencias Naturais, para dedicarse ao ensino de devandita disciplina no seminario de Monza.

A súa actividade investigadora pódese enmarcar entre os anos 1880-1913. Investigou os depósitos glaciares alpinos da Lombardía. En 1885 continuou coa súa actividade docente en Reggio Calabria. Posteriormente impartiu clases de xeoloxía e de mineraloxía na Universidade de Catania.

En 1892 dedicouse á actividade docente na materia de vulcanoloxía e mineraloxía na Universidade de Nápoles. Nesa mesma cidade, en 1911, substituíu a Vittorio Matteucci no posto de director do Observatorio Vesubiano.

No período de 1892 ao 1911, ensino no Liceo "Vittorio Emanuele" de Nápoles, sendo mestre, entre outros de Giuseppe Moscati. Entre os seus colaboradores desa época destacaron Achille Ratti, que posteriormente sería coñecido como o pontífice Pío XI.

Morreu o 20 de marzo de 1914 tras o incendio declarado na súa vivenda en Nápoles.

Publicacións
------------

Amais de numerosos estudos de sismoloxía e vulcanoloxía, especialmente o monográfico *I vulcani attivi della Terra* (1889) e mais os estudos sobre terremotos en Casamicciola (1883), Isole Pontine (1892) e Messina (1908), destacan:

* *I vulcani e i fenomeni vulcanici in Italia* (Milano, 1885)
* *Il terremoto di Lombardia* (1884)
* *Il terremoto di Lecco* (1887)
* *Il terremoto dell'Andalusia* (1897)
* *I vulcani attivi della Terra* (Milano 1897)
* *Notizie vesuviane* (1901-1907).
* *Studi sui terremoti della Calabria meridionale*.
* *Il risveglio del Vesuvio* (1913).
* *Studi sui fenomeni del bradisismo del Serapeo e della Solfatara*.
* *Vulcani e fenomeni vulcanici in Italia*

|  |  |
| --- | --- |
| Control de autoridades | 
* Wd: Q432951
* WorldCat
* VIAF: 77738664
* BNF: 10478350m
* DBI: ID
* GND: 1055287280
* ICCU: SBLV042187
* ISNI: 0000 0000 7326 2002
* LCCN: n85053287
* NTA: 126904995
* OL: OL5503783A
* openMLOL: 128892
* SNAC: w60s0kkd
* SUDOC: 099110377
* Treccani: giuseppe-mercalli

 |
A dixitoxina, un fitosteroide e glicósido cardíaco encontrado nos estraloques (*Digitalis purpurea*).
Os **fitosteroides** ou **esteroides vexetais** son esteroides naturais que se encontran en plantas. Algúns esteroides de fungos, como o ergosterol considéranse tamén fitosterois. Exemplos son a digoxina, dixitoxina, diosxenina e guggulsterona, así como fitosterois como o β-sitosterol e outros fitoestróxenos como as isoflavonas. Outros exemplos son os brassicosteroides (uns polihidroxiesteroides), a catasteronas, fitoecdisteroides e as teasteronas (uns 22-hidroxisteroides).

A formación de fitosteroides difire do proceso de formación dos esteroides animais en que se producen substitucións no C24 e/ou un dobre enlace no C22.

Os fitoesteroides presentes en alimentos vexetais poden interferir co sistema endócrino ao interaccionaren cos receptores de esteroides ou inhibiren encimas que interveñen no metabolismo de esteroides.

Algúns fitosteroides teñen actividade larvicida, polo que poderían ter un uso como pesticidas. Os da planta *Solanum nigrum* presentan actividade contra larvas de mosquito.

Outros esteroides extraídos de *Alisma orientale* mostraron actividade de inhibición de formación de osteoclastos en ratos, polo que favorecen o mantemento do tecido óseo e poderían ter un uso en doenzas nas que hai perda ósea, como osteoporose, artrite reumatoide ou periodontite.

Notas
-----

1. 1 2  Hugh L. J. Makin; D.B. Gower; B. Kirk (29 June 2013). *Steroid Analysis*. Springer Science & Business Media. pp. 621–. ISBN 978-94-017-3078-5.
2. 1 2  Saccharomyces genome database. Gene Ontology Term: phytosteroid biosynthetic process
3. ↑  CHEBI phytosteroid
4. ↑  Matthew Dean, Brian T. Murphy, Joanna E. Burdette. Phytosteroids beyond estrogens: Regulators of reproductive and endocrine function in natural products. Molecular and Cellular Endocrinology, 442. Feb. 2017.
5. ↑  Rawani A, Ray AS, Ghosh A, Sakar M, Chandra G. Larvicidal activity of phytosteroid compounds from leaf extract of Solanum nigrum against Culex vishnui group and Anopheles subpictus. BMC Res Notes. 2017 Mar 23;10(1):135. doi: 10.1186/s13104-017-2460-9. PMID 28330500. PMCID: PMC5363031
6. ↑  Ji-Won Lee et al. Alisol-B, a novel phyto-steroid, suppresses the RANKL-induced osteoclast formation and prevents bone loss in mice. Biochemical pharmacology 80(3):352-61 · August 2010. DOI: 10.1016/j.bcp.2010.04.014  ·

|  |  |
| --- | --- |
| Control de autoridades | 
* Wd: Q28209819
* NKC: ph249409

 |

|  |  |
| --- | --- |
| Identificadores | 
* ChEBI: 26124

 |

---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
| Gran Premio de Estiria |
| --- |
|  |
| Plano do Circuíto |
|  |
| Datos |
| Anos disputados | 1 |
| Primeira disputa | 2020 |
| Última disputa | 2020 |
| Localización | Estiria Estiria, Austria |
| Patrocinador principal | Pirelli |
| Lonxitude | 306´452 km. en 71 voltas |
| Marca de volta |  |
| Piloto récord |  |
| Escudería récord |  |
| Poles récord |  |
|  |
| Vista do Circuíto |
| Vista |
|

O **Gran Premio de Estiria** (oficialmente **Formula 1 Pirelli Großer Styrian Grand Prix**) é unha carreira válida para o campionato de Fórmula 1 que forma parte do calendario da tempada 2020. Debido á  pandemia do coronavirus, o calendario está modificado, e nalgúns circuítos, entre eles o Red Bull Ring, se disputan dous Grandes Premios. Ao estar o circuíto localizado no estado de Estiria, o segundo dos Grandes Premios adoptou este nome.

Historia
--------

### 2020

*Artigo principal**:*  Gran Premio de Estiria de 2020.
A Pandemia de COVID-19 en 2020 provocou a interrupción do calendario de carreiras orixinal, cunha serie de carreiras canceladas. O Gran Premio de Estiria engadiuse ao calendario revisado como unha carreira "puntual", como outros Grandes Premios novos ou de volta, para compensar a perda doutras carreiras. Despois do Gran Premio de Austria de 2020, foi a segunda carreira consecutiva no Red Bull Ring. Lewis Hamilton co  Mercedes acadou a pole e gañou a carreira.

### 2021

*Artigo principal**:*  Gran Premio de Estiria de 2021.
A pesar da intención orixinal de que o Gran Premio de Estiria se celebrase como evento único en 2020, o evento regresou en 2021 como a oitava xornada do campionato en substitución do Gran Premio de Turquía que adiuse debido ás restricións de viaxe para xestionar a pandemia de COVID-19 en curso. Max Verstappen co  Red Bull acadou a pole e gañou a carreira.

Gañadores
---------

### Fórmula 1

| Ano | Piloto | Construtor | Circuíto | Resultados |
| --- | --- | --- | --- | --- |
| 2021 | Países Baixos Max Verstappen | Red Bull-Honda | Red Bull Ring | Resultados |
| 2020 |  Lewis Hamilton | Mercedes | Red Bull Ring | Resultados |
|

Notas
-----

Referencias

1. ↑  "F1 anuncia oito primeiras carreiras do calendario 2020". *lat.motorsport.com* (en castelán). Consultado o 2020-07-06.
2. ↑  "¿Qué son o GP de Estiria e o GP do 70 Aniversario de F1?". *es.motorsport.com* (en castelán). Consultado o 2020-07-06.
3. ↑  "F1 confirms first 8 races of revised 2020 calendar, starting with Austria double header". *F1*. Arquivado dende o orixinal o 9 de xuño de 2020. Consultado o 2 June 2020.
4. ↑  "2021 F1 calendar reshuffled, as Turkey drops off and extra Austria race added". *Formula1.com* (en inglés). Formula One. 2021-05-14. Consultado o 2021-05-14.

Véxase tamén
------------

|  |  |
| --- | --- |
|  | A Galipedia ten un portal sobre: ***Fórmula 1*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de Estiria*** |
O **Grand Slam** de tenis está constituído polos catro torneos maiores do circuíto internacional organizados pola Federación Internacional de Tenis, sendo os seguintes:

* Australia Aberto de Australia
* Francia Torneo de Roland Garros
* Campionato de Wimbledon
* Aberto dos Estados Unidos

Estes catro torneos dispútanse anualmente ao mellor de 5 sets cada partido en categoría masculina, cun cadro de 128 xogadores, a diferenza dos ATP World Tour Masters 1000 que se disputan ao mellor de 3 sets, cun cadro de 94 ou 56 xogadores e á mellor de 3 sets en categoría feminina (tamén cun cadro de 128 xogadoras), sendo os de maior renome entre xogadores e afeccionados ao deporte ao outorgar os maiores premios en efectivo e o maior número de puntos para a clasificación mundial. Ao triunfar un xogador nalgún destes 4 torneos dise que logrou un título de Grand Slam. A expresión provén do xogo do bridge, que logo se aplicou ao tenis por primeira vez en 1933.

|  |  |
| --- | --- |
| Control de autoridades | 
* Wd: Q102113
* BRE: 1877358
* EBID: ID

 |
Dous tipos de fitas adhesivas.
A **fita adhesiva** é unha fita preparada que se utiliza para unir obxectos de maneira temporal, e ás veces tamén de forma permanente, ou simplemente para cubrir un obxecto cunha película protectora. A fita adhesiva xeralmente preséntase en forma de rolo, e elabórase con caucho sen tratar, levando unha emulsión adhesiva por unha cara, aínda que existen variedades adhesivas por ambas as caras.

Historia
--------

Foi inventada en 1925 por Richard Drew, da empresa 3M (Minnesota Mining and Manufacturing). A fita orixinal era de papel coa substancia adherente no dorso, e a partir desta creáronse as fitas transparentes e outras.

O invento de Drew foi comercializado como *Scotch Tape*.

Fitas adhesivas *gaffer*.

Uso na arte
-----------

A fita adhesiva é utilizada por artistas contemporáneos que se inspiran nela e a usan como material de creación. Por exemplo, o francés Yorga considera a fita adhesiva como unha arte en si mesma. E o inglés Jim Lambie utilizouna como un parterre coas cores do arco da vella, o franco-belga Olivier Blanckart creou esculturas orixinais, e o belga Gilcozar utilízaas esmagándoas sobre o lenzo.

Notas
-----

1. ↑  Definicións no *Dicionario da Real Academia Galega* e no Portal das Palabras para *fita*.
2. ↑  Taking Scotch® Tape to New Lengths — The evolution of a household product Arquivado 04 de decembro de 2014 en Wayback Machine.. En 3M Innovation *(en inglés)*
3. ↑  As *gaffer* ou *gaffer-tapes* son fitas adhesivas moi anchas utilizadas polos técnicos que traballan no cinema, a televisión e os espectáculos (música, teatro etc.). Son moi resistentes, pero fáciles de cortar a man. Teñen un bo agarre, pero doadas de retirar, deixando puocos residuos. Moi versátiles, permiten colocar obxectos, pegándoos no chan ou sobre unha parede, e serven para marcar lugares se situiación, facer reparacións de urxencia etc.
4. ↑  Yorga tisse sa toile Arquivado 05 de decembro de 2014 en Wayback Machine. En vivre-a-niort.com, 26 de xuño de 2012 *(en francés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fita adhesiva Modificar a ligazón no Wikidata*** |

### Outros artigos

* Fita americana

|  |  |
| --- | --- |
| Control de autoridades | 
* Wd: Q320441
* AAT: 300310136
* GEC: 0168551
* GiantBomb: 3055-3173
* JSTOR: adhesive-tapes
* NDL: 00570847

 |
Países que rexistraron ante a OMS casos de hepatite aguda infantil de orixe descoñecida.
O **gromo de hepatite aguda grave en nenos de 2022** é un gromo de hepatite aguda grave de causa descoñecida que afecta a nenos e adolescentes. Os primeiros casos da doenza foron descritos no Reino Unido entre abril e marzo de 2022, e o primeiro paciente reportado á Organización Mundial da Saúde foi o 5 de abril dese mesmo ano.

Causas
------

Non existe evidencia da causa específica da doenza, aínda que parece existir bastante consenso en que se trata dunha enfermidade vírica.

Existen diferentes hipóteses sobre a causa desta hepatite: os adenovirus, o virus SARS-CoV-2, a vacina da COVID-19 ou unha coinfección de ambos virus.

Diagnóstico
-----------

Non existe un diagnóstico de confirmación, xa que non se ten identificado ao axente causante.
A Organización Panamericana da Saúde estableceu uns criterios probables para determinar o diagnóstico da hepatite aguda grave en nenos de orixe descoñecida:

* Unha neno ou adolescente até 16 anos que presenta os síntomas e signos típicos dunha hepatite aguda na que se descartaron as hepatites virais mais habituais: A, B, C, D e E.
* Uns valores de aspartamo transaminasa (AST) ou alanina transaminasa (ALT) superior a 500UI/l.
* Que o diagnóstico so produce desde o 1 de outubro de 2021.

|  |  |
| --- | --- |
| Aviso médicoAviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Tratamento
----------

Dado que non se coñece con exactitude a etioloxía da hepatite, non existe un tratamento específico para ela.

As medidas terapéuticas abranguen medidas de soporte e dos síntomas: tratamento da dor, da ictericia e prevención do fallo hepático e da síndrome hepatorrenal. Recoméndase dieta baixa en graxas, pois o fígado é quen metaboliza estes compoñentes. O fígado é tamén o encargado de producir diferentes substancias que interveñen na coagulación, polo que pode ser preciso tamén administrar medicamentos como a vitamina K ou o plasma fresco conxelado.

En casos graves pode ser necesario o transplante hepático.

Prognóstico
-----------

A hepatite aguda grave de orixe descoñecida en nenos é unha hepatite que pode resultar desde leve a fulminante. A mortalidade aproximada do 2%, mentres que un 5% requiriu un transplante hepático. A OMS reportou uns 1010 casos probables e 22 falecementos.

Notas
-----

1. ↑  "Hepatitis aguda de etiología desconocida en niños: Orientaciones provisionales para los laboratorios.". *Pan American Health Organisation PAHO (2022)*. Consultado o 25 de agosto de 2022.
2. ↑  "Severe acute hepatitis of unknown aetiology in children - Multi-country". *Organización Mundial da Saúde*. Consultado o 25 de agosto de 2022.

Véxase tamén
------------

### Outros artigos

* Hepatite
* Gromo de varíola símica de 2022

### Ligazóns externas

* Reportes do gromo por parte da Organización Mundial da Saúde.
Para outras páxinas con títulos homónimos véxase: Granada (homónimos).

Praza da independencia, coa catedral ao fondo.
**Granada** é unha cidade de Nicaragua. Actualmente conta con 110.536 habitantes, na súa maioría descendentes europeos e mestizos. É a cabeceira do Departamento de Granada.

Situada na ribeira do Lago Cocibolca, foi fundada en 1524 por Francisco Hernández de Córdoba e unha das primeiras cidades fundadas en territorio continental americano.

Tamén é coñecida como "La Gran Sultana", pola súa aparencia mourisca e andaluza, a diferenza de León, a súa cidade rival histórica, a cal ten tendencias máis castelanistas.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Granada, Nicaragua***  |

|  |  |
| --- | --- |
| Control de autoridades | 
* Wd: Q205648
* WorldCat
* VIAF: 313409882
* BNF: 145047145
* BRE: 2376009
* EBID: ID
* GeoNames: 3619136
* LCCN: n81110656
* WOEID: 152852

 |

---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Gucci** é unha firma italiana de luxo dedicada ao deseño e á fabricación de artigos de moda, reloxos, xoiaría, perfumes etc. Foi fundada en 1921 polo artesán Guccio Gucci nun pequeno taller de Florencia.

Segundo a revista Forbes, Gucci atópase no posto número 47 entre as marcas máis valiosas do mundo, cun valor de preto de 12,7 mil millóns de dólares en maio de 2017.

Historia
--------

No ano 1920, un mozo florentino interesado polo luxo, Guccio Gucci, abriu unha tenda en Florencia baseada no trato artesanal do coiro. Pouco despois, coa axuda de tres dos seus fillos, Aldo, Vasco e Rodolfo, Gucci comezou a súa expansión abrindo sucursais en Milán e Roma. Despois da apertura destas tendas, en 1947 apareceu por primeira vez o coñecido símbolo de Gucci, as dúas «G» unidas.

Nos anos posteriores á morte do seu creador, en 1953, a marca abre a súa primeira tenda en Nova York, iniciando así a súa internacionalización. Así e todo, as diferenzas entre os herdeiros provocaron unha grave crise para o grupo, que conduciu á súa venda en 1989. Hoxe é parte da multinacional Kering, antigamente PPR, dedicada á venda de artigos de luxo. No ano 1993, Tom Ford únese á marca e esta volveu ser obxecto cobizado para millóns de persoas. No ano 2003, o grupo Gucci tivo unhas vendas superiores aos 2.580 millóns de euros.

Marcas
------

Tenda de Gucci en Las Vegas.
O grupo Gucci mantén intereses comerciais e representación societaria nas seguintes marcas:

* Moda:
	+ Gucci (100 %)
	+ Yves Saint Laurent (100 %)
	+ Sergio Rossi (100 %)
	+ Bottega Veneta (78,5 %)
	+ Alexander McQueen (51 %, en perfume, 100 %)
	+ Stella McCartney (50 %, en perfume, 100 %)
	+ Balenciaga (91 %)
* Perfumes:
	+ Roger & Gallet
	+ Boucheron (tamén xoiería e reloxos)
	+ Ermenegildo Zegna
	+ Oscar de la Renta
	+ Van Cleef & Arpels
	+ Fendi
	+ Armani
* Reloxos:
	+ Bedat & Co (85 %)

Notas
-----

1. ↑  "Gucci in the World's Most Valuable Brands". *Forbes* (en inglés).
2. ↑  "Gucci". *Vogue* (en castelán).

Véxase tamén
------------

### Ligazóns externas

* Gucci
* Grupo Gucci Arquivado 15 de maio de 2010 en Wayback Machine.

### Outros artigos

* Guccio Gucci

|  |  |
| --- | --- |
| Control de autoridades | 
* Wd: Q178516
* WorldCat
* VIAF: 143105892
* EBID: ID
* GND: 6070240-0
* LCCN: n86050809
* LEI: 5493005M8G26W9LE2608
* NKC: olak2016935384

 |
**Günter Netzer**, nado en Mönchengladbach o 14 de setembro de 1944, é un futbolista alemán.

Traxectoria
-----------

Os seus inicios foron no Borussia Mönchengladbach, club no que estivo ata o ano 1973, cando fichou polo Real Madrid. Remataría a súa carreira como xogador no Grasshoppers Zurich no que estivo dende 1976 ata 1978.

Cun toque de balón extraordinario, abraiou ós seus rivales co seu dominio do esférico, enviando pases maxistrais a cada curruncho do terreo. Era coñecido como "O Karajan do Fútbol Europeo" en referencia ó famoso director austríaco.

Internacionalmente deixou a súa pegada sobre todo na Eurocopa de 1972, cando 
a selección xermana gañou o torneo. No mundial de 1974 só disputou 21 minutos, participando moi pouco na consecución do título. En total xogou 37 encontros internacionais en anotou 6 goles

Como adestrador, fíxose cargo do Hamburgo gañando 3 títulos da Bundesliga en 1979, 1982 e 1983.

|  |  |
| --- | --- |
| Control de autoridades | 
* Wd: Q44326
* WorldCat
* VIAF: 47557312
* DeutscheBio: 118738569
* Discogs: 2855548
* Filmportal: ID
* GND: 118738569
* IMDb: nm1145958
* ISNI: 0000 0000 2139 8290
* Munzinger: 00000024274
* Munzinger: 01000001371
* NTA: 297065017
* TMDb: 1406641
* EUfootballInfo: 14922
* FIFA: 174802
* FootballDatabase: 16661
* Fussballdaten: netzerguenter
* NFT: 16745
* Transfermarkt: 24690
* UEFA: 9663
* Worldfootball: guenter-netzer

 |
**Guanyem Badalona en Comú** (*Gañemos Badalona en Común* literalmente en catalán), inicialmente denominada **Guanyem Badalona**, é unha plataforma cidadá, constituída en partido político como confluencia de diferentes forzas políticas e sociais, co obxectivo de presentarse ás eleccións municipais de 2015 na cidade de Badalona, na provincia de Barcelona. A súa candidata á alcaldía e unha dos seus principais impulsores é a profesora e activista Dolors Sabater.

A formación foi a segunda lista máis votada nas eleccións de 2015 en Badalona con 5 concelleiros, por detrás do Partit Popular, que obtivo 10. Non obstante, Dolors Sabater foi investida alcaldesa grazas a un pacto de esquerdas.

Notas
-----

1. ↑  "Rexistro de partidos políticos". Arquivado dende o orixinal o 29 de outubro de 2017. Consultado o 01 de xullo de 2016.
2. ↑  Guanyem Badalona en comú, a confluencia nada das loitas sociais e da oposición a Albiol

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guanyem Badalona en Comú*** |

### Ligazóns externas

* Sitio web oficial *(en catalán)*

|  |  |
| --- | --- |
| Control de autoridades | 
* Wd: Q20104947
* WorldCat
* VIAF: 1653150518474503650005

 |
**Fahrenheit** (°F) é unha escala de temperatura proposta por Gabriel Fahrenheit en 1724.

Na escala Fahrenheit, o punto de fusión da auga é de 32 graos, e o punto de ebulición é de 212 graos. Unha diferenza de 1,8 graos Fahrenheit equivale á de 1 Celsius.

**Fórmulas de conversión de graos Fahrenheit:**| Conversión de | para: | Fórmula |
| --- | --- | --- |
| Fahrenheit | Celsius | °C = (°F - 32) / 1.8 |
| Celsius | Fahrenheit | °F = °C × 1.8 + 32 |
| Fahrenheit | Kelvin | K = (°F + 459.67) / 1.8 |
| Kelvin | Fahrenheit | °F = K × 1.8 - 459.67 |
| Fahrenheit | Rankine | °Ra = °F + 459.67 |
| Rankine | Fahrenheit | °F = °Ra - 459.67 |
| Fahrenheit | Réaumur | °Ré = (°F - 32) / 2.25 |
| Réaumur | Fahrenheit | °F = °Ré × 2.25 + 32 |

Esta escala está actualmente confinada aos países anglosaxóns, especialmente Estados Unidos. Os demais países anglosaxóns, porén, están adaptándose ao uso da escala Celsius.

Para uso científico, ten unha compañeira, a escala de Rankine, que leva o 0 da escala ao cero absoluto, de forma similar ao que ocorre entre as escalas Kelvin e Celsius.

     Países que utilizan oficialmente a escala Fahrenheit     Países que utilizan tanto a escala Fahrenheit como a Celsius     Países que utilizan oficialmente a escala Celsius.

|  |  |
| --- | --- |
| Control de autoridades | 
* Wd: Q42289
* EBID: ID
* GEC: 0025807
* JSTOR: fahrenheit
* MAG: 2908724422

 |
Kuyuk.
**Güyük Khan**. Nado en 1206 e finado en 1248, fillo e sucesor de Ögödei e neto de Xenxis Kan.

Traxectoria
-----------

En 1233 conquistou o reino de Dongxia limítrofe con Corea. Participou na grande invasión do Leste e Centroeuropa dirixida polo xeneral Subotai onde se enemistou con Batu Khan, fillo de Jochi, o primoxénito de Xenxis Kan. Trala rexencia da súa nai, Törgene Khatun, durante cinco anos e contra os desexos do seu pai, e unha vez neutralizada a manobra militar do irmán máis novo de Xenxis Kan, Temuge, foi elixido e entronizado por un multitudinario kurultai o 24 de agosto de 1246. Asistiron príncipes europeos, armenios, xeorxianos, representantes dos selxúcidas, e do propio Califa de Bagdad; pero faltou seu curmán Batu, que estaba consolidando un enorme poder territorial con grande autonomía nas estepas rusas coa súa Horda de Ouro. Nese kurultai estivo tamén o franciscano Xoán de Plano Carpini como embaixador do papa Inocencio IV. Este embaixador solicitoulle que detivese os ataques contra Europa e os reinos cristiáns.

Aumentou os impostos, executou a altos oficiais do anterior goberno que lle resultaron sospeitosos, expresou aos embaixadores europeos as súas pretensións de dominio mundial, autorizou operacións de saqueo en Corea e puña e quitaba reis en reinos como o de Xeorxia, que acabou dividindo, e no Sultanato de Rum. Rodeouse para os labores de goberno de cristiáns nestorianos. Organizou un gran censo nos seus dominios e fixo do reino armenio de Cilicia o seu vasalo.

Resolto a recompoñer a unidade do imperio do seu pai co fin de dominar Europa e preparar un grande ataque mortal ao Imperio Abasida, chamou ao seu encontro a Batu. Este foi advertido de que podía caer nunha trampa, polo que se achegou a Asia central co seu grande exército. Güyük fixo o propio e marchou ao seu encontro. Cando o gran choque parecía inevitable, Güyük morreu en circunstancias pouco claras, parece ser que dunha chea.

Batu conseguiu impoñer ao seu candidato Mongke, fillo de Tolui.

|  |  |
| --- | --- |
| Control de autoridades | 
* Wd: Q7520
* WorldCat
* VIAF: 14095295
* BAV: ADV12278137
* BMT: 11572
* CBDB: 0029241
* EBID: ID
* FAST: 1822249
* ISNI: 0000 0000 3748 9074
* LCCN: n98921304

 |
**Gurdial Singh Rahi** (punjabi: *ਗੁਰਦਿਆਲ ਸਿੰਘ*), nado en Bhaini Fateh o 10 de xaneiro de 1933 e finado en Bathinda o 16 de agosto de 2016, foi un escritor en punjabi da India.

Traxectoria
-----------

### Primeiros anos

Naceu nunha pequena localidade preto de Jaitu no Punjab británico. Seu pai Jagat Singh, era carpinteiro e súa nai, Nihal Kaur, ama de casa. Gudial empezou traballar como carpinteiro aos 12 anos para axudar á súa familia. Seguiu a estudar mentres traballaba, e cando tiña 14 anos casou con Balwant Kaur. En 1962 era mestre de escola en Nandpur Kotra mentres estudaba inglés e historia na universidade.

### Literatura

En 1957 publicou o seu primeiro relato, "Bhaganwale" na revista *Panj Darya*, e seguiron outros que publicou en *Preetlari*. A súa primeira novela, *Marhi Da Deeva*, editada en 1964 consagrouno como un autor recoñecido tanto pola crítica como polo público, converténdose nun dos principais novelistas en punjabí con títulos como *Anhoe* (1966), *Addh Chanani Raat* (1972), *Anhe Ghore Da Daan* (1976) e *Parsa* (1991). Tamén publicou coleccións de relatos: *Saggi Phull* (1962), *Kutta Te Aadmi* (1971), *Begana Pind* (1985) e *Kareer Di Dhingri* (1991) e as autobiografías *Neean Mattiyan* (1999) e *Dojee Dehi* (2000) publicada en dúas partes. Moita da súa obra trata dos marxinados no Punjab rural cun uso intenso do dialecto malwai. Escribiu tamén relatos para nenos e algunhas das súas novelas leváronse ao cine. Gañou algúns dos premios literarios máis prestixiosos da India como o Sahitya Akademi (1975), Padma Shri (1998) e o Jnanpith (2000).

Notas
-----

1. 1 2 3 4  "Life’s own voice". 18 de marzo de 2000.
2. ↑  Tarasema, Amara e Sushil, Kumar (2006). *Re-readings of Gurdial Singh's Fiction*. Chandigarh: Unistar Books. pp. viii.
3. ↑  "Much-feted Punjabi writer Gurdial Singh passes away at 83". *Hindustan Times*. 16 de agosto de 2016.
4. ↑  "Jnanpith awardee, Punjabi writer Gurdial Singh dies at 83". *The Tribune*. 16 de agosto de 2016.
5. ↑  Dutt, Nirupama Dutt (17 de agosto de 2016). "Gurdial Singh (1933-2016): Man who gave Punjabi fiction its first Dalit hero". *Hindustan Times*.

|  |  |
| --- | --- |
| Control de autoridades | 
* Wd: Q5619923
* WorldCat
* VIAF: 117890463
* BNF: 12213718q
* FAST: 69023
* GND: 104207108
* ISNI: 0000 0000 8186 9656
* LCCN: n81024983
* NLA: 52413726
* OL: OL1006A
* SUDOC: 070673659

 |
Gustav Bauer
**Gustav Adolf Bauer**, nado en 1870 e finado en 1944, foi un político alemán, líder do Partido Socialdemócrata de Alemaña e chanceler entre 1919 e 1920.

Traxectoria
-----------

Naceu en Darkehmen, preto de Königsberg in East Prussia, entrou no mundo sindical moi novo e entre 1908 e 1918 foi o presidente da Comisión Xeral de Sindicatos de Alemaña, entrou no Reichstag en 1912. En outubro de 1918 entrou no goberno do príncipe Max de Baden como ministro de traballo, continuou con igual ministerio no goberno de Philipp Scheidemann despois da guerra. Cando Scheidemann caeu, despois de que o Partido Democrático Alemán deixara o goberno en oposición á sinatura do Tratado de Versalles, Bauer converteuse no novo chanceler en xuño de 1919, mantívose no poder ata marzo de 1920 despois do Kapp Putsch. Posteriormente Bauer foi ministro de facenda no goberno de Hermann Müller (1920) e vicechanceler e ministro de facenda con Joseph Wirth (1921).

|  |  |
| --- | --- |
| Control de autoridades | 
* Wd: Q57159
* WorldCat
* VIAF: 10636718
* BNF: 165530803
* DeutscheBio: 118507281
* EBID: ID
* FAST: 332331
* GND: 118507281
* ISNI: 0000 0000 6674 9912
* LCCN: n93116450
* NNDB: 000089566
* NTA: 070042780
* SUDOC: 157012549

 |
As **Illas Gimnesias** (en catalán: *Gimnèsies*) é o nome dado polos gregos ás dúas illas maiores das Baleares, Mallorca e Menorca, habitadas entón polo pobo talaiótico. Os gregos distinguían así estas illas das Pitiusas (Eivissa e Formentera), despoboadas ata o século VII a. C.

Etimoloxía
----------

Os gregos recrutaban aos hondeiros mallorquinos e menorquinos para formar tropas lixeiras, ás que denominaban *gymnetas* (en grego, *gymnetas* significa espido), aludindo non tanto a unha nueza completa, senón á escaseza do seu equipamento militar comparado, por exemplo, cos hoplitas, de armamento pesado. Xa que logo, e segundo os autores clásicos, as illas dos gymnetas non podían recibir outro nome que o de Gimnesias.

Os fenicios deron a estas dúas illas un nome distinto: *Baliarides*. Os romanos preferiron este topónimo ao dos gregos e isto fixo que a denominación de Gimnesias se perdese. A unidade administrativa que deu o Imperio Romano a Gimnesias e Pitiusas, co nome de *insulae Baliares*, condicionou que a longo prazo o nome de Baleares se asociase ao conxunto do arquipélago.

Uso da denominación
-------------------

Modernamente, retomouse a denominación antiga de Gimnesias (incluíndo tamén ás illas e illotes menores próximos a Mallorca e Menorca, como Cabrera e Dragonera), sobre todo en círculos académicos e científicos, onde é habitual recorrer ás fontes greco-latinas para elaborar cultismos e tecnicismos. Aínda que hai 2.500 anos a necesidade era saber distinguir entre as illas poboadas e as despoboadas, entre as conquistables e explotables e as que só podían ser obxecto de transaccións e intercambios, actualmente a necesidade científica é outra. A historia natural e a ecoloxía das illas fai necesario distinguir entre dous tipos de realidades distintas: unhas illas máis áridas que estarían desposuídas de vexetación e ocupadas principalmente por aves (Pitiusas) e unhas illas máis chuviosas con abundante vexetación arbórea e provistas de mamíferos (Gimnesias). Curiosamente, e posiblemente por isto se utilice a mesma terminoloxía que os gregos, estes feitos naturais deberon de condicionar fortemente o poboamento humano e, xa que logo, expliquen a distribución restrinxida ás illas de Mallorca e Menorca da cultura talaiótica.
**Henrique I de Castela**, nado en Valladolid o 14 de abril de 1204 e finado en Palencia o 6 de xuño de 1217, chamado tamén **Henrique de Borgoña**, foi rei de Castela entre 1214 e 1217.

Traxectoria
-----------

Fillo mais novo de Afonso VIII e de Leonor de Plantagenet, accedeu ó trono con dez anos ó morrer os seus seis irmáns homes. A súa minoridade supuxo a apertura dun período de rexencia de 24 días por parte da súa nai. Trala súa morte asumiu a rexencia a súa irmá mais vella, Berenguela, que residía na corte castelá trala anulación do seu matrimonio con Afonso IX de León polo papa Inocencio III en 1204.

A rexencia de Berenguela foi contestada pola familia Lara, nobres casteláns que xa se destacaran polas súas intrigas durante a minoría de idade de Afonso VIII. Encabezados polo conde Álvaro Núñez de Lara, negaban a oportunidade de que unha muller se fixese cargo da rexencia do reino, empuxando a Berenguela a renunciar á rexencia para evitar os mesmos conflitos que caracterizaron os primeiros anos do reinado do seu pai Afonso VIII.

A tutela do conde de Lara produciu desavinzas entre a nobreza castelá, que temía o enorme poder que con ela obtiñan os Lara, que desde un primeiro momento manobraron para consolidar a súa posición concertando en 1215 o matrimonio de Henrique coa infanta Mafalda de Portugal, filla do rei Sancho I. O matrimonio nunca foi consumado e acabou sendo anulado ó ano seguinte por Inocencio III, debido ó grao de parentesco entre eles.

Sepulcro do rei, no Monasterio de las Huelgas de Burgos.
Isto motivou ó conde Álvaro Núñez de Lara a concertar un novo matrimonio de Henrique con Sancha, filla de Afonso IX, co que se pretendía unir os reinos de Castela-Toledo e Galiza-León e apartar da liña sucesoria dos dous reinos a Fernando, fillo de Berenguela e do propio rei galego-leonés.

Porén, antes de celebrar os esponsais, Henrique I faleceu en Palencia de forma accidental, ó caer sobre el unha tella desprendida dunha das torres do pazo episcopal de Palencia, onde xogaba con outros nenos.

Á súa morte apareceu un problema sucesorio. Elixida Berenguela, irmá de Henrique e esposa de Afonso IX, como raíña en 1217, renunciou en favor do seu fillo, o herdeiro dos reinos de Galiza e León Fernando III o Santo.

Notas
-----

1. ↑  A titulación completa era *Rex Castelle et Toleti* (Rei de Castela e Toledo)

| Reino de Castela |
| --- |
| *Segue a:* Afonso VIII de Castela | **Henrique I de Castela**(1214-1217) | *Precede a:* Berenguela de León e Castela |
| Borgoña |

|  |  |
| --- | --- |
| Control de autoridades | 
* Wd: Q348943
* WorldCat
* VIAF: 9614556
* BNE: XX867950
* CERL: cnp02159818
* DBE: enrique-i-de-castilla
* EBID: ID
* FAST: 1666002
* GEC: 0024093
* GND: 109724377X
* LCCN: no2007011234
* PARES: 46113
* WikiTree: Castilla-111

 |
**Ginesa Ortega Cortés**, nada en Metz (Francia) en 1967, coñecida artisticamente como **Ginesa Ortega**, é unha cantaora de flamenco española.

Traxectoria
-----------

Aínda que naceu en Francia, esta cantaora catalá de orixe xitana viviu desde os poucos meses de idade en Cornellà de Llobregat (Provincia de Barcelona). Canta flamenco desde os doce anos de idade. Formada artisticamente en Cataluña, nun cante clásico de base, ten unha gran versatilidade e interésase tamén polos sons do jazz. Integrouse nos seus inicios no grupo de flamenco-fusión Iberia.

Entre outros e posteriormente, colaborou coa Orquestra do Teatre Lliure, coa compañía teatral La Fura dels Baus ou con Joan Manuel Serrat, a quen acompañou na gravación do seu tema "Los macarras de la moral" do disco *Sombras de la China* (1998). Posteriormente Ginesa Ortega homenaxeou a Serrat versionando "Aquellas pequenas cosas", incluída no seu propio disco *Por los espejos del auga* (2002) e en catalán o tema "Temps de pluja", incluída no disco colectivo *Per el meu amic Serrat* (2007). 

En 1991 Ginesa Ortega grava coa Orquestra do Teatre Lliure dirixida por Josep Pons *El amor brujo* de Manuel de Falla. Despois, a súa discografía flamenca persoal é a seguinte:

Discografía
-----------

* *Siento* (1997).
* *Oscuriá* (1999).
* *Por los espejos del agua* (Editado por Picap 2002).
* *Flamenca* (Editado por Picap 2006).
* *El amor brujo* (2011)

|  |  |
| --- | --- |
| Control de autoridades | 
* Wd: Q461789
* WorldCat
* VIAF: 69123299
* AllMusic: mn0001261193
* BNE: XX1026555
* BNF: 13974547k
* CANTIC: a11021445
* Discogs: 2348005
* Europeana: ID
* GND: 1056488697
* ISNI: 0000 0000 5921 3714
* LCCN: no97030436
* LinkedIn: ginesaortega
* MusicBrainz: ID

 |
O hotel Bidelberg, escenario da primeira reunión de persoeiros en 1954.
O **grupo Bilderberg**, tamén coñecido como **club Bidelberg**, é unha reunión anual á que asisten aproximadamente as 130 persoas máis influentes do mundo, mediante invitación previa. É obxecto de diversas teorías conspirativas, os membros reúnense en complexos de luxo situados en Europa e Norteamérica onde a prensa non ten ningún tipo de acceso. A súa oficina está en Leiden (Países Baixos) e o nome procede do primeiro hotel no que tivo lugar a primeira reunión, nos Países Baixos.

Véxase tamén
------------

### Ligazóns externas

* Artigo sobre o Club, en *El Confidencial*. *(en castelán)*

|  |  |
| --- | --- |
| Control de autoridades | 
* Wd: Q184937
* WorldCat
* VIAF: 294557873
* EBID: ID
* GEC: 0519122
* GND: 4038380-5
* NKC: xx0149034

 |

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Josefa Martín Luengo**, nada en Salamanca en 1944 e finada na mesma cidade o 1 de xullo de 2009, foi unha educadora libertaria, tamén coñecida como ***Pepita***.

Traxectoria
-----------

Iniciou a súa actividade educadora en Fregenal de la Sierra (Provincia de Badaxoz) dirixindo a escola-fogar Nertóbriga, tratando de que o alumnado tivese unha educación integral, onde a formación da persoa e a adquisición de valores fosen as pautas a seguir, cousa que ó seu entendemento fixo que "as forzas vivas" da zona esixisen o seu cesamento inmediato. Este caso chegou a exporse no Congreso dos Deputados, nunha interpelación ó goberno de Adolfo Suárez por un deputado socialista.

Pouco despois, en xaneiro do 1978, en compaña das pedagogas Concha Castaño e María Jesús Checa decidiu fundar unha escola na localidade de Mérida, a Escola Libre Paideia. Tamén foi unha activa militante feminista, membro del colectivo "Mujeres por la Anarquía", formado por mulleres do Colectivo Paideia.

Obras
-----

* *Fregenal de la Sierra, una experiencia de Escuela en libertad* (Campo Abierto Ediciones, 1978)
* *Desde nuestra Escuela*
* *Intento de Educación Antiautoritaria y psicomotriz*
* *La escuela de la anarquía*
* *Paideia, una escuela libre; 25 años de educación libertaria…*

Véxase tamén
------------

### Ligazóns externas

* Paideia Arquivado 04 de maio de 2012 en Wayback Machine. *(en castelán)*

Notas
-----

1. ↑  *Fregenal de la Sierra, una experiencia de Escuela en libertad* (Campo Abierto Ediciones, 1978)

|  |  |
| --- | --- |
| Control de autoridades | 
* Wd: Q468757
* WorldCat
* VIAF: 43096486
* BNE: XX1013561
* GND: 1056720883
* ISNI: 0000 0000 5920 5570
* LCCN: n78054680

 |